શહેરમાં કોટ અંદરના વિસ્તારમાં ન્યુ મિન્ટ રોડ ખાતે પેરિસ બેકરી નજીક બાજુબાજુમાં રહેતા બે સગા ભાઇઓનો મિલકતનો વિવાદ ગતરાત્રે એક વાગ્યે વરવા અને જીવલેણ સ્વરૂપમાં બહાર આવ્યો હતો. ગઇકાલે રમજાન ઇદનો તહેવાર ખુશી-ખુશી મનાવ્યા બાદ નિદ્રાધીન થયેલા શિક્ષણ અને શહેરની અભિયાન, સહજીવન, સેતુ અને હુન્નરશાળા સહિતની વિવિધ સંસ્થાઓ સાથે જાગૃત નાગરિક તરીકે સંકળાયેલા અને પીરભાઇ તરીકે જાણીતા મહમદ ઇબ્રાહીમ હાજી ઇસ્માઇલ પીરના પરિવાર ઉપર તેમનો જ ભાઇ જીવલેણ આફત બનીને ત્રાટક્યો હતો, જેને લઇને આ કરુણ ઘટના બની હતી.